Document ID: 32008D0576

KOMISIJAS LĒMUMS
(2008. gada 4. jūlijs),
ar ko groza Lēmuma 2003/467/EK III pielikumu attiecībā uz to Polijas reģionu sarakstu, kuri oficiāli brīvi no govju enzootiskās leikozes
(izziņots ar dokumenta numuru K(2008) 3284)
(Dokuments attiecas uz EEZ)
(2008/576/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās D pielikuma I daļas E) punktu,
tā kā:
(1)
Direktīvā 64/432/EEK ir noteikts, ka dalībvalstis vai dalībvalstu daļas var atzīt par oficiāli brīvām no govju enzootiskās leikozes, ja ir ievēroti minētajā direktīvā paredzēti konkrēti nosacījumi.
(2)
Dalībvalstu saraksti ar reģioniem, kuri pasludināti par brīviem no govju enzootiskās leikozes, ir norādīti Komisijas 2003. gada 23. jūnija Lēmumā 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (2).
(3)
Minētajā lēmumā, kas grozīts ar Lēmumu 2008/404/EK, kā oficiāli brīvi no govju enzootiskās leikozes pašlaik uzskaitīti 12 Polijas administratīvie reģioni (powiaty), kas ietilpst Podkarpackie augstākā administratīvā vienībā (vojevodistē).
(4)
Polija tagad iesniegusi Komisijai dokumentus, kas apliecina, ka vēl 13 administratīvajos reģionos (powiaty), kuri ietilpst minētajā augstākajā administratīvajā vienībā, ir ievēroti attiecīgie Direktīvā 64/432/EEK paredzētie nosacījumi, lai minētos reģionus varētu atzīt par Polijas reģioniem, kuri ir oficiāli brīvi no govju enzootiskās leikozes.
(5)
Pēc minēto dokumentu izvērtēšanas attiecīgie Polijas reģioni (powiaty) atzīstami par reģioniem, kuri ir oficiāli ir brīvi no govju enzootiskās leikozes.
(6)
Tādēļ ir attiecīgi jāgroza Lēmuma 2003/467/EK III pielikums.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/467/EK III pielikuma 2. nodaļas ierakstos par Poliju ierakstu, kas attiecas uz Podkarpackie vojevodisti, aizstāj ar šādu tekstu:
-
“Podkarpackie vojevodiste
Powiaty:
bieszczadzki, brzozowski, dębicki, jarosławski, jasielski, kolbuszowski, krośnieński, Krosno, leski, leżajski, lubaczowski, łańcucki, mielecki, niżański, przemyski, Przemyśl, przeworski, ropczycko-sędziszowski, rzeszowski, Rzeszów, sanocki, stalowowolski, strzyżowski, Tarnobrzeg, tarnobrzeski.”
2. pants
Šis lēmums ir adresēts dalībvalstīm.
Briselē, 2008. gada 4. jūlijā

Labels: 0
18
6